SEAFCO สอยงานใหม่ 4 โครงการใน Q2/58 มูลค่ารวม 109.6 ลบ.
SEAFCO สอยงานใหม่ 4 โครงการใน Q2/58 มูลค่ารวม 109.6 ลบ.
25 มิ.ย. 2558

บริษัท ซีฟโก้  จำกัด (มหาชน) หรือ SEAFCO ระบุว่า บริษัทได้รับงานเสาเข็มใหม่ 4 โครงการในไตรมาส 2/58 มูลค่าโครงการซึ่งไม่รวมภาษีมูลค่าเพิ่มเป็นเงินรวม 109.6 ล้านบาท
โดยโครงการใหม่ ประกอบด้วย โครงการไอคอนสยาม ถนนคลองสาน เขตคลองสาน กรุงเทพฯ ขอบริษัท นันทวัน จำกัด โดยเป็นงานเสาเข็มดินซีเมนต์ ปัจจุบันสถานะของงานอยู่ระหว่างการดำเนินการ
ส่วนโครงการโรงแรมไอบิส อิมแพค อ.ปากเกร็ด จ.นนทบุรี ของบริษัท บวิค-ไทย จำกัด เป็นงานเสาเข็มเจาะ สถานะของงานอยู่ระหว่างการดำเนินการ
อีกทั้งโครงการอาคารวนารินทร์ อพาร์ทเม้นท์ ถนนคลองหลวง จ.ปทุมธานี ของบริษัท เมโทร คอร์ปอเรชั่น จำกัด เป็นงานเสาเข็มเจาะ ซึ่งจะเริ่มงานต้นเดือนก.ค.58
และโครงการดิไอคอนสยามซุปเปอร์ลักซ์ เรสซิเดนซ์ ถนนเจริญนคร 5 เขตคลองสาน กรุงเทพฯ ของบริษัท ดิไอคอน สยาม ซุปเปอร์ลักซ์ เรสซิเดนซ์ คอร์ปอเรชั่น จำกัด โดยเป็นงานเสาเข็มเจาะ ซึ่งจะเริ่มงานต้นเดือนส.ค.58